google/wiki40b huggingface dataset:
Wapping

Historie

Tidligere ble det antatt at stedsnavnet Wapping nedtegnet en angelsaksisk bosetning knyttet til et personnavn Waeppa (som henvisning til «bosetningen til Waeppas folk»), men nyere forskning har avvist denne teorien: området var et myrland hvor det var usannsynlig med en tidlig bosetning, og det har ikke blitt avdekket noe personnavn. Det er nå antatt at stedsnavnet er avledet fra wapol, ei myr.
Det utviklet seg en bosetning langs elvebredden, avgrenset på den ene siden av elven og på den andre av den nå drenerte myra Wapping Marsh. Dette er opphavet til Wappings merkverdige langstrakte form; området strekker seg i liten grad ut til sidene fra hovedgaten Wapping High Street. Historikeren John Stow beskrev det på 1500-tallet som «en gjennomgående gate, eller en skitten, rett passasje, med smug med små boliger eller stuer, bygget og bebodd av de som handler med sjømenn»
Nærheten til elven gav stedet et maritimt preg helt frem til det 20. århundre. Det var bebodd av sjømenn, mastemakere, båtbyggere, blokkmakere, instrumentmakere og folk fra alle andre yrker knyttet til sjølivet. 
Wapping var beryktet for retterstedet Execution Dock, hvor de som hadde blitt dømt til døden for forbrytelser på sjøen ble henrettet ved at de ble hengt i en gibbet ved lavvannsmerket. Der ble de hengende til tidevannet tre ganger hadde gått over dem. 
Da London Docks ble bygget nord og vest for Wapping High Street i det 19. århundre ble området radikalt endret. Befolkningstallet stupte med nesten 60%, og mange hus ble revet. Stedet ble nesten isolert fra resten av London på grunn av de høye murene rundt dokkene, men Brunels Thames Tunnel til Rotherhithe hjalp noe. I 1869 ble Wapping undergrunnsstasjon åpnet slik at det ble en direkte forbindelse til andre deler av byen.

I nyere tid

Under den andre verdenskrig ble Wapping sterkt skadet av tysk bombing. Etter krigen stengte dokkene, og det var lite midler å finne til å bygge opp området igjen. Det lå mer eller mindre i ruiner helt til 1980-årene, da det ble overlatt til London Docklands Development Corporation, et statlig selskap som skulle nyutvikle Docklands. Dokkene ble for det meste fylt igjen, og det ble startet næringsdrift der, særlig handel og lett industri. Det kom også til en rekke nye boligprosjekter.
Gonghe

Gonghe (kinesisk: 共和县; pinyin: Gònghé Xiàn) er et fylke i provinsen Qinghai i Folkerepublikken Kina. Det er del av det autonome prefektur Hainan for tibetanerne.
I 1999 var folketallet på 124 518 innbyggere.
Byen Daotanghe hadde 11 336 innbyggere i 2000.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Skospenne

Skospenne er en spenne brukt for å feste remmen på lærsko. Det har vært laget skospenner i sølv, men skospenner i kobberlegeringer var mer vanlig, og det har også vært laget skospenner i tinn og jern. I middelalderen var det vanlig at sko ble snørt med remmer, men skospenner er nevnt i en innbofortegnelse for kong Magnus Erikson fra 1340.
Skospenner ble populære i europeisk motedrakt på siste del av 1600-tallet. Det var stor produksjon av skospenner i England, og fra engelske verksteder ble det eksportert skospenner, blant annet til Norge. I et skattemanntall fra forsteder til Christiania i 1683, står det at engelskmannen Christopher Sørensen laget skospenner. I portrettet fra 1699 av storbonden Bjørn Frøysåk med familie fra Gol i Hallingdal , står både han selv og alle hans sønner med snøresko, og utover på bygdene i Norge ser det ut til at skospenner først blir mer vanlig et stykke ut på 1700-tallet.
Skospenner har vært brukt av både menn og kvinner. De eldste skospennene er nærmest kvadratiske mens de rektangulære eller ovale formene blir dominerende på slutten av 1700-tallet. Skospenner er støpt. For en gjørtler var det lett å ta en avstøpning for så å kopiere både form og dekor, og populære typer har derfor hatt stor utbredelse.
Kvinnelige Kvinner

Kvinnelige Kvinner er et musikkalbum med Heltan, utgitt i 1995. Dette ble bandets første og siste plate. Låtene «Heya» og «Må bli funnen» var inne på Norsktoppen i henholdsvis 1995 og 1996.
Sentrum (Lillehammer)

Bydel/område i Lillehammer. Her finner vi gågata i Lillehammer, skoler, forretninger, butikker og boligområder. Lillehammer kirke ligger også i sentrum av byen.
Amborneset

Amborneset er et sted i Leksvik kommune, i bygda Hindrem langs fylkesvei 755 mellom Leksvik sentrum og Vanvikan. Neset regnes som grunnlaget for Leksviks kommunevåpen, en odde som stikker ut i havet. Her finnes en ruin av en bygdeborg.
I 2015 åpnet Matematikkbølgen - Amborneset matematikkpark i lokalene etter tidligere Hindrem skole, bygget i 1956. Tidligere drev Svenska sport og dykambassaden virksomhet i gammelskolen. Utenfor Anborneset ligger Tauterryggen marine verneområde med attraktive kaldtvannskorallrev.
Utenfor Amborneset sto Slaget på Strindfjorden den 8. juni 1199 mellom Sverre Sigurdsson og birkebeinerhæren mot Nikolaus Arnesson og baglerhæren. Et monoment over kong Sverre ble reist på Amborneset i oktober 2005.
Hanekleivtunnelen

Ras

25. desember 2006 ble sørgående løp fylt av 200 kubikkmeter stein da ca. 25 meter av tunneltaket raste ned. Ingen ble skadet i ulykken, men deler av E18 gjennom Vestfold ble stengt i over et halvt år. Først 22. august 2007 ble sørgående løp igjen åpnet for trafikk etter omfattende sikringsarbeider. Begge løp åpnet for normal trafikk natt til 30. august 2007.

Oppgradering

I 2016 og 2017 ble tunnelen oppgradert med fjellsikring, tekniske rom, ny belysning, LED-skilt, kameraovervåking og nye vifter.
Jon Byng

Bakgrunn

Byng gikk inn i marinen i 1718, 14 år gammel. Far hans var da en veletablert admiral med en stor karriere bak seg og hadde vunnet mange sjøslag og var høyt aktet av de kongene han tjente.

Royal Navy

Tidlig i karrieren ble Byng sendt til en rekke poster i Middelhavet. 23 år gammel ble han kaptein på HMS «Gibraltar». Frem til 1739 kom han ikke ut i kamp. I 1742 ble han kommandørguvernør i den britiske kolonien Newfoundland.
Han ble forfremmet til kontreadmiral i 1745 og til viseadmiral i 1747. Han tjente på de meste komfortable stasjonene og unngikk de mer krevende oppgavene i marinen.
I 1756 fikk han i oppgave å seile til Menorca, som var under britisk kontroll, for å hjelpe garnisonen der i forsvaret mot den franske marinen. Franskmennene kom dit før Byng og flåten hans nådde frem, og slaget ved Menorca fant sted utenfor øya. Dette markerte starten på Syvårskrigen i Europa. Byng kom imot den franske flåten på en linje, men med en vinkel i forhold til den franske linjen. Dette medførte at de første skipene i linjen ble hardt berørt av fransk kanonild før de bakre skipene i den britiske flåten kom innenfor rekkevidde med sine kanoner. Byng innså at han ikke ville klare å påføre franskmennene noen skade og vendte tilbake til Gibraltar, hvorfra han hadde startet reisen. 
Det mislykkede slaget og tapet av Menorca forårsaket stort sinne i Storbritannia. Byng ble ført hjem og stilt for krigsrett for brudd på Krigsartiklene. 
Loven sa at dersom en offiser ikke hadde gjort sitt ytterste, skulle han dømmes til døden, og slik ble det også med Byng, som retten mente hadde vist dårlig dømmekraft og opptreden. 
Byng ble skutt 14. mars 1757 om bord på HMS «Monarch».  Han ble begravd i Southill. 
Enn så sent som i 2007 bestrebet hans etterkommere seg på å gå det britiske forsvarsministerium om å foreta en revisjon av saken.
39/Smooth

Mottakelse

39/Smooth ble i begynnelsen dårlig mottatt. Selv om det ikke var veldig godt kjent da det ble lansert, ga de fleste kritikere dette albumet en gjennomsnittlig rating. Det synes å være det minst populære albumet av Green Day – fans av bandet vil si at det ikke er deres beste, og at det er veldig «bleikt» og bandet har åpenbart ikke brukt mye arbeid på det. Albumet skal angivelig ha blitt spilt inn på 22 timer. På rateyourmusic.com, har albumet en snittkarakter på 3,16 basert på 766 tilbakemeldinger. Allmusic gir albumet 3, og sier «1,039/Smoothed Out Slappy Hours er i utgangspunktet ikke noe bra album. Men det er heller ikke noe dårlig album på noen måte, og med litt finpussing, kunne det meste uproblematisk vært overført til album som Dookie, Insomniac og Nimrod uten at noen ville blunket med så mye som et øyelokk.»
Megasoma nogueirai

Utseende

En stor (6-8 centimeter) og tung bille. Kroppen er svart, tett kledt med fine, korte hår slik at den virker fløyelsaktig gul. Hannen har et kraftig, to-grenet horn (rettet framover) på hodet. På pronotum er det en skrått fremoverrettet pigg på hver side. Beina er lange og kraftige, leggene har to tenner på utsiden. Ytterst ender de i kraftige og skarpe klør som gjør at disse billene kan holde veldig hardt fast i det de griper. Arten ligner sterkt på Megasoma elephas men er en del mindre i gjennomsnitt, og piggene på pronotum peker utover, ikke fremover. Den ligner også på Megasoma occidentalis men har en annen utbredelse.

Levevis

Arten forekommer i tropisk og subtropisk skog mellom 300-800 meter over havet.
Larvene utvikler seg trolig inne i døde trestammer.  Utviklingen tar gjerne tre år. De voksne billene er glade i råtnende frukt og spiser også utflytende sevje fra sår i trær, de kommer også til lys om natten. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De voksne billene er aktive om natten i oktober, og kommer gjerne til lys.

Utbredelse

Arten er utbredt i Mexico, i delstaten Sinaloa, på Stillehavs-siden av fjellkjeden Sierra Madre Occidental.
Liv og død

Handlingen

"Heller falle ned og dø, enn slett ikke leve." Med dette som livsmotto ønsker de to hovedpersonene i Liv og død, Jacob og Jennifer, å bryte ned sine egne og andres motforestillinger. De vil leve sitt eget liv som de lyster. Personene i filmen hører hjemme i det øvre sosiale sjikt. Ekte champagne, konjakk og whisky inntas i daglige doser. Vi befinner oss i et miljø der det ikke finnes slitere eller folk fra arbeiderklassen. Jacob har en god jobb på et sykehus og Jennifer har en moteriktig jobb i en avisredaksjon.
Venstre Sonidbanner

Venstre Sonidbanner (苏尼特左旗; pinyin: Sūnítè Zuǒ Qí) er et banner (fylke) i Xilin Gol i den autonome region Indre Mongolia i Folkerepublikken Kina.
Befolkningen i banneret var på 32 143 innbyggere i 1999.

Samferdsel

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
Gasparo Contarini

Bakgrunn

Contarini stammet fra en venetiansk adelsfamilie, Contarini. Etter skolegang i Venezia studerte han fra 1501 til 1509 fagene gresk, matematikk, filosofi og teologi ved ved universitetet i Padova. Etter studieavslutning vendte han tilbake til Venezia.

I Republikken Venezias tjeneste

Han ble så medlem av republikkens store råd, og ble betrodd et embeder som hadde ansvar å forvalte statsgjelden. Han ble også en av republikken Venezias diplomater, og deltok blant annet på Riksdagen i Worms i 1521, dog uten å se eller møte Martin Luther. 
Han var i 1523 medvirkende ved fredsslutningen med Karl V, som han deretter ledsaget på han reiser til Nederlandene, England og Spania.   
I 1525 kom han tilbake til Venezia og overtok et embede som savio for terraferma, den del av republikken som lå på det nordøstitalienske fastland. I 1527 representerte han republikken i Den hellige liga av Cognac, et forbund som søkte å demme opp for keiserens bestrebelser på å utvide sin makt og innflytelse. Forbundet mislyktes i og med Sacco di Roma.
Ved fredsslutningen mellom keiseren og Republikken Venezia i januar 1530 i Bologna var Contarini en ledende aktør. Deretter hadde han en rekke høye embeder i Venezia.

Kardinal

Han ble utnevnt til kardinal i mai 1535 av pave Paul III under hans annet konsistorium. Han var da lekmann, men ble raskt både preste- og bispeviet. Han ble biskop av Belluno, men arbeidet for det meste i Den romerske kuries tjeneste.
Han satt i en rekke kommisjoner som arbeidet for den katolske kirkereform og forberedte et reformkonsil. Han var formann for en kommisjon som utarbeidet forslag for innenkirkelige reformer. Blant de andre medlemmer av kommisjonen var kardinalene (den senere pave Paul IV), Giovanni Morone, Reginald Pole, Pietro Bembo, Peter Martyr Vermigli og humanisten Marcantonio Flaminio. Kommisjonens dokument Consilium de emendanda ecclesia av 1537 rådet paven til ikke å misbruke sin makt, og føre et bedre tilsyn med biskopene, deres bispedømmer og deres presteskap. Anbefalingene løp stort sett ut i sanden.
Bimini top

En bimini top er en takduk for solskjerming av kokpiten i en båt. Den blir vanligvis holdt oppe av en konstruksjon av metallbøyler, og er designet for å kunne klappes sammen når den ikke er i bruk. I motsetning til en kalesje eller sprayhood gir en bimini top ingen beskyttelse mot vær og vind som kommer fra sidene, og fungerer derfor nesten utelukkende som solskjerming. Ved rolige værforhold, og når båten ligger stille, kan den gi noe vern mot regn. 
Bimini top brukes mest i solfylte sørlige farvann, som f.eks. i Middelhavet og Karibia. Navnet stammer fra øygruppen Bimini i Bahamas.
Josef K

Josef K var et skotsk post-pønkeband som var aktiv på begynnelsen av 1980-tallet. Bandets navn kommer fra en hovedperson i Franz Kafkas roman Prosessen.
Bandet kom sammen i Edinburgh i 1977 under navnet «TV Art», men tok navnet Josef K i 1979. Musikalsk blandet gruppa post-punk-gitarer med funk og disco-rytmer. Om bandets kommersielle suksess var laber kan man se deres innflytelse på andre band som Interpol og spesielt Franz Ferdinand.
Aleja Gwiazd

Aleja Gwiazd («Stjernenes allé») ligger langs Piotrkowska-gaten i Łódź, mellom 6. august-gaten og Rubinsteins passasje. Alleen ble anlagt etter initiativ av skuespilleren Jan Machulski, og er inspirert av Hollywood Walk of Fame.
Den første messingsstjernen, til skuespilleren Andrzej Seweryn, ble murt inn i 1997. På gatens østlige side finnes stjernene til regissører og kameramenn, mens den vestlige siden er belagt med stjernene til skuespillere.
Virgin Prunes

Virgin Prunes er et irsk eksperimentelt rockeband bestående av Gavin Friday på vokal (1977–1986), Guggi på vokal (1977–1984), Dik på gitar (1977–1984), Haa-Lacka Binttii på keyboard og perkusjon (1981), Mary D’Nellon på perkusjon (1981–1984) og gitar (1984–1986), Strongman (1977–1986) på bass, Dave-id Busaras Scott på vokal (1977–1986) og Pod på trommer (1977–1980, 1984–1986).

Biografi

Bandet ble dannet i midten av 1977 i Dublin, Irland. Bandet bygde seg snart opp et rykte og en tilhengerskare for sine utagerende sceneshow. Bandet havnet også ofte i bråk med mer tradisjonelle rockere som ikke satt pris på den graden av annerledeshet de førte med seg. Bandet holdt konserter i og rundt Dublin, frem til de platedebuterte i 1982 med LP-en ...if I die, I die. Denne platen blir regnet som en av deres mest tilgjengelige. Albumet kom etter at de hadde gitt ut syv singler og et bokssett med to singler og fem hefter.
Bandet fikk problemer med å spille inn sitt andrealbum, Sons Find Devils, takket være et hard turneprogram og utskiftninger av bandmedlemmer. Tittelen ble imidlertid brukt på en video som kom i 1985, med gammelt materiale og live-opptak. Samme år slapp de og et album med gamle rariteter.
Det nye albumet kom først i 1986, da med tittelen The Moon Looked Down and Laughed. Samme år besluttet Gavin Friday, bandets kreative kraft, å slutte. Gruppen ble oppløst året etter med en liten notis på deres livealbum The Hidden Lie.

Diskografi

Dette er albumene bandet ga ut mens de fortsatt var aktive. I tillegg har albumene og alle singlene blitt relansert i en mengde former og formater.
Gülay Kutal

Politisk arbeid

Hun har vært landsstyremedlem 2005–2007, første faste kvinnelig sentralstyremedlem med minoritetsbakgrunn 2007–2013, og landsstyremedlem 2013–2017 i SV. Kutal har vært forslagstiller for å opprette SVs etniske likestillingsutvalg i 2005. Hun har ledet SVs etniske likestillingsutvalg siden, i 12 år fra 2005 til 2017. Hun har arbeidet for likestilling av mennesker med annen etnisk bakgrunn i Norge. Hun har vært engasjert i partiets asyl-, flyktning-, innvandrings- og integreringspolitikk og har arbeidet for antirasisme, har vært engasjert i debatten om hijab med blant annet innlegg i P2-akademiet og jobbet for dobbelt statsborgerskap.
I 2010 ble Kutal foreslått som Oslo SVs av et mindretall på 7 mot et flertall på 12 som ville ha Marianne Borgen. Hun laget politisk tegneserie sammen med sin ektemann, Firuz Kutal, i valgkampen i 2011. Kutal var innvalgt i Oslo bystyre for SV 2011–2015 og var medlem i Kultur- og utdanningskomiteen. Hun er varamedlem i Oslo bystyre for SV 2015–2019 og varamedlem i Helse- og sosialkomiteen.
Hun har jobbet for flere kommunale tjenester og mot privatisering med bl.a. salg av kommunens barnehager  og salg av Oslokino  Hun jobbet med SVs alternative forslag til byrådets sosialmobilitetsmelding med blant annet mer innsats med å rekruttere og beholde kvalifiserte ansatte, mer tillit og mindre byråkrati i barnehager, gjort motstand mot å innføre læringsmål i barnehagen, kveldsåpne barnehager, nærhetsprinsippet i tildeing av plasser ved barnehager, styrking av språkmiljøer og språkutvikling, og krav om at gratis kjernetid bør utvides til å gjelde flere bydeler og at også 3 åringene bør omfattes av ordningen.

Utdanning

Hun har Bachelor of Science grad i Industrial Engineering fra Bogazici universitet fra 1984 og cand.scient grad i Informatikk fra Universitetet i Oslo fra 1993. Kutal ble kåret til en av topp 10 internasjonale kvinner i Norge i 2004. Hun har jobbet i Cinet som IT-sjef, [[(http://www.dagensperspektiv.no/2003/jobbjakten-en-utfordring-for-innvandrere%7Cble gründer i IT-konsulentselskapet Egroup Eon]] og har hatt jobber som IT-leder i Allianse, ErgoGroup, EVRY og Sykehuspartner.

Oversettelser

Kutal har oversatt Jostein Gaarders Sofies Verden til tyrkisk.
Donizete Oliveira

Landslaget

Donizete Oliveira spilte 6 landskamper for Brasils herrelandslag.
Neorina

Utseende

Store, mørkbrune sommerfugler med brede vinger. Forvingenes overside er brun til brunsvart, forvingen har en øyeflekk i spissen og gjerne et gult eller oransje skråbånd fra bakhjørnet til midt på forkanten. Bakvingen har noe gult på den fremste delen av ytterkanten, og et par øyeflekker ved bakhjørnet (vanskelige å se om grunnfargen er mørk). Bakhjørnet er ofte trukket ut til en kort stjert.

Utbredelse

Slekten er utbredt i Sørøst-Asia, fra India i vest til Java i øst.
Kollen Sommerfestival

Kollen Sommerfestival var en musikkfestival som ble arrangert i Holmenkollen i Oslo 29.-30. juni 2012.
Festivalen ble lansert 6. mars 2012 med den barbadiske popstjernen Rihanna som headliner. 3. mai ble det amerikanske rockebandet Kiss sluppet som headliner for lørdagsprogrammet.
Kollen har publikumskapasitet på 30 000 mennesker hver dag. 31. mai kunne Dagbladet rapportere at Kollen allerede hadde solgt nok billetter til å kunne kalle seg Norges største festival i antall besøkende pr. dag.
Kollen Sommerfestival hadde regner med 20 000 besøkende begge festivaldagene, men fikk 18 000 og 16 000 besøkende på henholdsvis fredagen og lørdagen. Festivalen gikk med et underskudd på flere millioner kroner.

Artister 2012

Rihanna, Kiss, Noel Gallagher´s High Flying Birds, Alison Krauss & Union Station Feat. Jerry Douglas, Bjørn Eidsvåg, Billy Idol, Turboneger, The-Dream, Kelis, Katy B, Raga Rockers, Marit Larsen, Sivert Høyem, Glasvegas, Vinni, Magnet, Little Dragon, Christina Perri, LidoLido, Envy, Den svenska björnstammen, Team Me, Dreamon.
Feministisk psykologi

Feministisk psykologi er et forskningsområde eller faglig perspektiv innen psykologi som studerer sosiale strukturer og kjønn. Feministisk psykologi undersøker blant annet hvordan mennesker påvirkes av kjønnede samfunnsstrukturer. Feministisk psykologi kan også studere kjønn og kjønnsforskjeller som fenomen i seg selv. Feministisk psykologi har også et fagkritisk utgangspunkt, og kan kritisere tradisjonelle mannlige perspektiver i psykologifagets historie. Feministisk psykologi står ofte nær eller kan regnes som en del av kritisk psykologi. Et stort forskningsområde i feministisk psykologi er vold som kjønnet fenomen. Innen mer anvendt feministisk psykologi inngår feministisk psykoterapi.
Kosovos olympiske komité

Historie

Komiteen ble grunnlagt i 1992 og har et medlemskap på over 30 idrettsforbund.

Anerkjennelse

Spørsmålet om internasjonal anerkjennelse av Kosovo som stat kompliserte godkjennelsen av landets olympiske komité, fordi IOK vanligvis har lagt en stats medlemskap i FN til grunn for anerkjennelse av en nasjonal olympisk komité. 
Kosovos olympiske komité ble i oktober 2014 midlertidig anerkjent av IOK, med henvisning til at KOK oppfyller Det olympiske charters krav om å representere et land, det vil si en stat anerkjent av det internasjonale samfunn, siden Kosovo var anerkjent av 108 av FNs 193 medlemsstater. På sitt møte i Monaco 9. desember 2014 ga IOK fullverdig medlemskap til  Kosovos olympiske komité. Godkjennelsen åpnet for Kosovos deltakelse i Sommer-OL i Rio de Janeiro i 2016.
Pachliopta pandiyana

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Pachliopta pandiyana tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.